Lembit Kaljuvee

Lembit Kaljuvee (sündinud 29. detsembril 1952 Raja külas Mustvee rajoonis) on Eesti poliitik ja ettevõtja.

 Haridus 
Ta lõpetas 1969. aastal Kohtla-Järve 4. 8-klassilise kooli, 1973. aastal Tallinna Ehitus- ja Mehaanikatehnikumi tööstus- ja tsiviilehituse erialal ning 1986. aastal Tallinna Polütehnilise Instituudi ehituse ökonoomika ja organiseerimise eriala.

 Töökäik ja tegevus ühingutes 
Kaljuvee on töötanud Rakvere MEKi juhatajana 1980–1986, Rakvere rajooni täitevkomitee esimehena 1987–1990, Rakvere maavanema 1990, Lääne-Viru maavanemana 1990–1992, Kunda Nordic Tsemendi juhatuse liikmena 1992–1994 ja nõukogu esimehena 1994–1999, Eesti Hoiupanga Ida regiooni direktorina ja peadirektori asetäitjana 1994–1998 ning Eesti Põlevkivi juhatuse liikmena 1999–2006 ja juhatuse esimehena 2006–2007.

Tegevus NLKP-s
Ta kuulus NLKP-sse aastail 1984–1989.Lembit Kaljuvee. Tutvustus Riigikogu kodulehel. Kasutatud 12. märtsil 2012

Ühiskondlik tegevus
Ta on AS Kunda Trans nõukogu esimees, SA Kõnnu Dendropark nõukogu liige, Tallinna Tehnikaülikooli kuratooriumi liige, Eesti Jahimeeste Seltsi liige, Haljala Lions Clubi liige ning Wesenbergi klubi liige.

 Poliitiline tegevus 
Ta oli Eesti Vabariigi Ülemnõukogu liige 1990–1992 ja Eesti Kongressi liige. Ta oli XI Riigikogu ja XII Riigikogu koosseisu liige.

Kaljuvee oli Eesti Keskerakonna asutajaliige. Riigikogu juhatus registreeris Lembit Kaljuvee lahkumise Eesti Keskerakonna fraktsioonist 2012. aasta 9. aprillil. Ta lahkus fraktsioonist koos Rainer Vakra, Deniss Boroditši ja Inara Luigasega.Eesti Keskerakonna fraktsioonist lahkus 4 liiget. Riigikogu pressiteade, 9. aprill 2012

 Tunnustus 
 Riigivapi IV klassi teenetemärk, 2002
 Riigivapi III klassi teenetemärk, 2006
 Lääne-Virumaa vapimärk, 2013

Viited

Kategooria:Eesti ettevõtjad
Kategooria:Eesti Keskerakonna poliitikud
Kategooria:Eesti Kongressi liikmed
Kategooria:Eesti Vabariigi Ülemnõukogu liikmed
Kategooria:Lääne-Viru maavanemad
Kategooria:Tallinna Tehnikaülikooli vilistlased
Kategooria:XI Riigikogu liikmed
Kategooria:XII Riigikogu liikmed
Kategooria:Eestimaa Kommunistliku Partei liikmed
Kategooria:Riigivapi IV klassi teenetemärgi kavalerid
Kategooria:Riigivapi III klassi teenetemärgi kavalerid
Kategooria:Sündinud 1952